NaiveNeuron/SloPal huggingface dataset:
Halgašová, Jarmila, poslankyňa NR SR (2021-09-17):
Ďakujem veľmi pekne, pán predsedajúci. Vážení, vážené panie poslankyne, vážení páni poslanci, vážený pán predseda, ja záverom by som bola veľmi krátko chcela vyjadriť podporu tomuto zákonu. Samozrejme, je to dobré, tie diskusie, my v rámci koalície máme vždy korektné a vždy sa vieme dohodnúť na dobrom a správnom riešení. Nerozumiem však pánovi poslancovi Sujovi, ktorý teraz odišiel, povedal si svoje, nechcem povedať, že vulgárne, ale nakydal na SaS-ku. Ja si myslím a teda pán predseda to môže potvrdiť, programové vyhlásenie vlády sme pripravovali všetci štyria koaliční partneri, zhodli sme sa na tom, že treba podporovať produkciu, treba zvyšovať potravinovú sebestačnosť a aj keď to mnohí nechcú počuť, je to sanovanie poľnohospodárstva, potravinárstva a lesníctva po predchádzajúcich vládach. Je to, je v katastrofálnom stave, zle boli nastavené pravidlá v rámci spoločnej poľnohospodárskej politiky, takže to, čo teraz robíme, sanujeme, čo sa dialo v predchádzajúcich obdobiach. Naším hlavným cieľom je pridávanie hodnoty, teda zvyšovanie potravinovej sebestačnosti. To je len, je to síce pekne povedané, pekne to znie, ale z môjho pohľadu je trestuhodné, aby sme vyvážali produkty, poľnohospodárske a teda lesné produkty do zahraničia, poskytovali tam pracovnú silu a dovážali ich spracované s pridanou hodnotou. Našou povinnosťou je vytvárať podmienky tak a také, aby sme poskytovali prácu tu doma a aby sme tu doma vytvárali pridanú hodnotu. Jedine tak bude náš štát bohatší. Sama som sa prihovorila za to, že aj keď teda ministerstvo pôdohospodárstva dostáva jednu veľkú nulu v rámci plánu obnovy, ja som presvedčená o tom, že ministerstvo životného prostredia ak dostalo 1,3 miliardy eur, neznamená to, že teraz nepomôže v rámci ekologických opatrení všetkým rezortom, pretože komplexné pozemkové úpravy, vodozádržné opatrenia nie sú výlučne v pôsobnosti ministerstva pôdohospodárstva. To je nadrezortná problematika a aj v pôsobnosti rezortu životného prostredia. Preto verím, že ministri či už pôdohospodárstva, ale hlavne životného prostredia sa v tejto veci dohodnú a vyčlenia tam peniaze na komplexné pozemkové úpravy, pretože toto je najväčší problém pre ďalší rozvoj poľnohospodárstva a aj lesníctva. Máme najviac diverzifikovanú poľnohospodársku pôdu v rámci celej Európskej únie. A toto bráni ďalšiemu rozvoju. Pretože nemôžme nič budovať na cudzích pozemkoch. Vysporiadanie pozemkov a následne zabránenie ich ďalšej fragmentácie, opätovnej fragmentácie je jednou z úloh, ktorú máme v programovom vyhlásení vlády. Čiže áno, na záver poviem, aj tento zákon pomáha udržateľnosti vidieka, rozvoju regiónov, podpore zamestnanosti, ale máme tam veľmi veľa opatrení, ktoré tomuto pomôžu. Ďakujem pekne.
Jurinová, Erika, podpredsedníčka NR SR (2014-11-28):
Ďakujem, pán poslanec. Ako ďalší v poradí vystúpi pán poslanec Maroš Kondrót, ktorému dávam zároveň slovo.
Pčolinský, Peter, podpredseda NR SR (2023-05-09):
Ďakujem pekne. Vyhlasujem všeobecnú rozpravu za skončenú. Pán navrhovateľ? Nie. Pán spravodajca, hlasovanie zajtra 11.00 h. Prerušujem rokovanie o tomto bode programu. Ďalej by sme mali pokračovať druhým čítaním poslanca Svrčeka (tlač 1397) o sociálnom poistení. Pán poslanec tu nie je, jeho bod prepadáva. Ďalší bod, teraz rozmýšľam, či má vôbec zmysel... ani nie. (Reakcia z pléna.) Šesťdesiatsedem, Svrček, Hlinka o verejnom obstarávaní, zmene, doplnení neskorších zákonov. Viem, že toto má na dlhšie, nemá zmysel otvárať rozpravu. To znamená, prerušujem rokovanie Národnej rady a stretneme sa zajtra 9.00 h termínovanými bodmi podpredsedu Holého. Áno. (Reakcie z pléna.) Nie. Potom ešte, pán Vodráška, čo ide po Holom, prosím vás? Čiže podstatná informácia je, že je strašne veľa termínových bodov. Ďakujem pekne, pekný večer. (Prerušenie rokovania o 18.58 hodine.) 181
Kollár, Boris, predseda NR SR (2021-11-24):
Ďakujem pekne. Prosím, prezentujme sa a hlasujeme. Tento zákon sa ťažko rodí. (Reakcia z pléna.) (Hlasovanie.) Prítomných 133 poslancov, za 86, proti 36, zdržalo sa 11. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Šimečka, Michal, podpredseda NR SR (2023-12-12):
Ďakujem pekne. Pán poslanec Matovič.
Ďuriš Nicholsonová, Lucia, podpredsedníčka NR SR (2017-05-09):
Ďakujeme pekne, pán poslanec Galek. Prihlásila sa s faktickou poznámkou pani poslankyňa Remišová, končím možnosť prihlásiť sa s faktickou poznámkou. Nech sa páči, máte slovo.
Brisudová, Martina, poslankyňa NR SR (2023-02-10):
Ďakujem pekne za slovo, pán predsedajúci. Tak ako povedal pán kolega Vetrák, jedným z cieľov tohto zákona je zaviesť odmenu za účasť vo voľbách, a to vo výške 10 % zo všetkých poplatkov štátu. Ja sa chcem v tejto súvislosti opýtať, či nedôjde k nadmernej administratívnej záťaži pre štát a tiež sa chcem opýtať, či výpadok štátneho rozpočtu nebude väčší, ako je už spomínaných deväť miliónov eur, tak ako to máme uvedené v materiáloch. Na druhej strane ja osobne ako poslankyňa oceňujem zníženie započítavania preferenčných hlasov, pretože tým dávame väčšiu možnosť občanom rozhodnúť sa, koho chcú vidieť v slovenskom parlamente, prípadne v Európskom parlamente, a tým pádom sa vlastne aj znižuje vplyv straníckych centrál a zvyšuje sa vplyv voliča. To, čo tu nebolo možno ešte povedané, je aj ocenenie voľby poštou elektronicky, pretože táto voľba bude zjednodušená práve pre osoby, ktoré sa, ktoré sú v zahraničí, teda mimo územia Slovenskej republiky, aby sa mohli volieb zúčastniť. Ďakujem pekne za slovo.
Jurinová, Erika, podpredsedníčka NR SR (2013-09-18):
(Reakcia hosťa z balkóna: „Pán Poliačik...“ ) S reakciou pán poslanec Sulík. (Reakcia hosťa z balkóna: „Aby boli tieto ... sledované, v prvom rade sa tu musia preberať skutočné problémy ľudí. A nezakrývajme si oči, že tu je problém len Fico! Za 23 rokov nám tu vládlo viacero vlád a viacero premiérov! Preto...“ ) Ďakujeme. (Pokračovanie reakcie hosťa z balkóna: „Preto vás žiadame ako svojich zástupcov ako slobodní občania, aby ste sa začali zaoberať návrhom, ktorý podáme, podáte do Národnej rady v hodine otázok a odpovedí priamo občanovi, nie ako od poslancov priamo na premiéra.“ ) Ďakujeme za reakciu. (Reakcia poslanca Poliačika.) Dobre, dáme slovo (potlesk) pánovi Sulíkovi, nech sa páči.
Kovačócy, Marián, poslanec NR SR (2014-10-16):
Ďakujem. Pani predsedajúca, dajte hlasovať o zákone ako celku s odporúčaním gestorského výboru schváliť.
Matejičková, Zuzana, poslankyňa NR SR (2023-12-06):
Ďakujem za slovo, pán predsedajúci. Vážené kolegyne poslankyne, kolegovia poslanci, vážený pán minister, predseda Národnej rady rozhodnutím č. 42 z 21. novembra 2023 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 364/2023 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, vodný zákon, v znení neskorších predpisov, tlač č. 49, na prerokovanie výboru pre pôdohospodárstvo a životné prostredie v termíne do začiatku rokovania schôdze Národnej rady o tomto návrhu. Výbor pre pôdohospodárstvo a životné prostredie predložený návrh vlády na skrátené legislatívne konanie prerokoval na svojej 4. schôdzi a uznesením č. 5 zo dňa 6. decembra 2023 odporučil Národnej rade schváliť návrh vlády na skrátené legislatívne konanie o predmetnom vládnom návrhu zákona. Pán predsedajúci, skončila som. Otvorte, prosím, rozpravu.
Marcinková, Vladimíra, poslankyňa NR SR (2021-09-17):
Ďakujem, pán predsedajúci. Iniciujem novelu, ktorá deťom zákonom prizná právo na prítomnosť blízkej osoby počas poskytovania zdravotnej starostlivosti. Toto právo je štandardom práv maloletého pacienta v celej Európskej únii. Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej alebo zdravotnej starostlivosti, súdmi, správnymi alebo zákonodarnými orgánmi. O tom som presvedčená. Aby už žiaden rodič nemusel bojovať za možnosť držať svoje dieťa za ruku, keď ho dieťa najviac potrebuje. Zároveň táto novela zakotvuje aj právo ženy pri pôrode mať pri sebe blízku osobu, ktorá si sama, ktorú si sama určí. Sama som rodila počas pandémie a viem, akú nálož strachu ženy prežívali, keď nevedeli, či im bude dovolené mať pri pôrode prítomného partnera alebo inú blízku osobu. Veľmi si želám, aby sme aj do budúcna dokázali aj my ako zákonodarcovia predísť týmto obmedzeniam práv a aby sa tieto ženy už nikdy nemuseli strachovať o túto možnosť. Viem, že pripravenosť nemocníc na túto zmenu nie je stopercentná. Uvedomujeme si to my ako zákonodarcovia, uvedomuje si to aj exekutíva. Navyše stále bojujeme s pandémiou, ktorú porazíme len zodpovedným dodržiavaním opatrení. Preto aj z tohto miesta navrhovateľa chcem vyzvať všetkých rodičov, budúcich rodičov a taktiež aj zdravotníkov k ohľaduplnosti, pracujú v ťažkých podmienkach práve ľudia v zdravotníctve a denne zachraňujú životy. Preto vzájomným rešpektom a úctou dokážeme získať na oboch stranách. Chcem poďakovať pánovi ministrovi Lengvarskému za jeho snahu posúvať naše zdravotníctvo vpred a ďalším kolegom, ktorí na tomto participovali. Do rozpravy sa hlásim ako prvá. Ďakujem.
Danko, Andrej, podpredseda NR SR (2024-06-27):
Ďakujem. S faktickou poslankyňa Plaváková. (Potlesk.)
Zmajkovičová, Renáta, podpredsedníčka NR SR (2013-06-25):
Faktické poznámky na vystúpenie pána poslanca sú tri. Uzatváram možnosť prihlásiť sa s faktickou poznámkou. Pán poslanec Osuský.
Danko, Andrej, podpredseda NR SR (2024-01-10):
Poslanec Jakab.
Galbavý, Tomáš, poslanec NR SR (2010-12-15):
Áno, pán predsedajúci, ďakujem za slovo. Nechcem veľmi hodnotiť vystúpenie pána poslanca Jarjabka. Isteže, nebolo to vecné vystúpenie a na tom sa zhodneme. Povedal to pred chvíľkou aj pán kolega. Bolo to vyslovene politické vystúpenie, ktoré malo jeden základný cieľ. Znovu urobiť z normálneho zákona, ktorý inštitucionálne zlučuje dve verejnoprávne médiá – Slovenský rozhlas, Slovenskú televíziu – nejakého strašiaka, ktorý rozbije duálny systém. Ja tomu nerozumiem, pán kolega, prečo sa vy obávate, že na základe tohto zákona bude ohrozený duálny systém, ja tomu nerozumiem pán kolega, prečo sa vy obávate, že na základe tohto zákona bude ohrozený duálny systém. Kde ste to prečítali? Zásadným ohrozením duálneho systému je nefungovanie verejnoprávnych médií, to si už zapamätajte raz navždy. Nefungovanie, a tak, na akej báze dnes existujú verejnoprávne médiá, najmä Slovenská televízia, vážne ohrozujú duálny systém, pretože dnes si dovolím tvrdiť, že neexistuje. Pán kolega, o čom to hovoríte. A poprosím vás, už si zapamätajte, ja som nepripravoval ani pani Vášáryovej žiaden zákon. A to nemení nič na tom, že keď máme názor na reformu verejnoprávnych inštitúcií svoj vlastný, že sa nemôžeme zhodnúť na nejakom spoločnom. Predsa tu musí existovať prienik a konsenzus, ak sa chceme zhodnúť na reforme verejnoprávnych médií. Prepáčte, ale vaše vystúpenie bolo absolútnou deštrukciou, zastrašovaním, nebolo konzistentné, plné vzájomného protirečenia, nehovorte o verejnoprávnych médiách, keď nehovoríte vecne. Bolo vyslovene a zásadne politické a zlé, útočíte, útočíte a nechcete diskutovať o Slovenskej televízii vecne. To ma veľmi mrzí.
Baránik, Alojz, poslanec NR SR (2019-03-28):
Ďakujem pekne. Pán kolega Paška, vy ste hovorili, že máme dostatočne zabezpečenú ochranu proti domácemu násiliu a násiliu proti ženám. Čo ste tým mysleli? Vy ste tým mysleli to, čo uviedol generálny prokurátor, že je jeho priorita? Tento, tento tajtrlík, ktorý sa bojí prísť do tohto parlamentu raz za rok? Tento tajtrlík, ktorý keď sa preu..., keď sa preukáže, že jeho prvý námestník komunikuje bežne a často so zločincom č. 1 na Slovensku, že tento tajtrlík to nejak zabezpečí? To ste mali na mysli? Nenechajte sa vysmiať!
Dostál, Ondrej, poslanec NR SR (2019-03-28):
Pani poslankyňa Dubačová, veľmi správne si pripomenula výrok jedného z predkladateľov, dokonca prvého predkladateľa tohto návrhu uznesenia pána poslanca Jaroslava Pašku, ktorý sa tu momentálne nenachádza a ktorý povedal, povedali ste, že napríklad 20 % našich žien sa stretlo s tým, že boli napadnuté. Súčasne povedané, väčšina žien sa s tým nestretla alebo neavizovala, to znamená, že tie štyri pätiny žien rešpektujú isté postavenie v spoločnosti a ich manželia takéto konanie v rodinnom živote nevyužívajú. Ja verím tomu, že to bol brept, že to bola zlá formulácia, že teda pán poslanec Paška si nemyslí, že žena má rešpektovať nejaké postavenie v spoločnosti, a keď ho nerešpektuje, tak dostane bitku. Verím, že to tak pán poslanec Paška nemyslel, aj keď to tak vyznelo, a teda je, je to, je to zvláštne alebo, alebo zaujímavé práve v tej súvislosti, že on práve teraz predkladá tento návrh uznesenia. Ale to sú predne tie stereotypy, o ktoré ide. To je presne to uvažovanie, ktoré je blízke aj násilníkom, že žena má nejaké postavenie v spoločnosti, v rodine, má naplniť nejakú rolu dobrej manželky, a keď, keď tú rolu dobrej manželky alebo matky nenapĺňa, no tak si do..., tak si zaslúži dostať, dostať aj bitku a je to v poriadku. Toto je logika násilníkov. Ja si to..., ešte opakujem, aby, neviem, neprišlo k nedorozumeniu, ja z toho neupodozrievam pána poslanca Pašku, len hovorím, že presne takýmto spôsobom uvažujú násilníci a presne toto sú tie stereotypy, s ktorými sa treba vysporiadať. A sú to rodové stereotypy.
Kollár, Jozef, poslanec NR SR (2010-12-08):
Ako ôsmy pozmeňujúce návrhy podal pán poslanec Švejna. Sú uvedené v ôsmich bodoch a odporučil hlasovať o týchto bodoch spoločne. Dajte, prosím, hlasovať o návrhoch pána poslanca Švejnu pod bodmi č. 1 až 8 spoločne.
Kollár, Boris, poslanec NR SR (2017-09-07):
Absolútne sa prikláňame k názoru pána poslanca Kecskésa. Je to absolútne nezodpovedné, pustiť to z rúk. Z Poľska vieme, ako to dopadlo, tam po garážach dneska vydávajú STK-čky a chodia odistené zbrane po cestách. Ja za seba určite hlasovať za tento nezmyslený návrh zákona nebudem. Ďakujem.
Číž, Miroslav, podpredseda NR SR (2015-03-11):
Pán poslanec Poliačik.
Bugár, Béla, podpredseda NR SR (2011-12-01):
Pán poslanec, keby ste chvíľku. Páni poslanci, vyhlásim prestávku, ak neprestanete tu. (Reakcie z pléna.) Pán poslanec Počiatek, chcete? Vaše želanie môžem splniť. Páni poslanci, fakt sa to nedá takto rokovať a potom podaktorí budú hovoriť, že nerozumeli tomu, čo pán poslanec prečítal, takže prosím o väčší kľud, lebo budem vykazovať poslancov. Pán poslanec Burian. Nech sa páči, môžete pokračovať.
Laššáková, Jana, podpredsedníčka NR SR (2013-12-05):
Pán poslanec Mikuš, nech sa páči.
P. Prokopovič, poslanec: (2008-04-03):
Výbor Národnej rady Slovenskej republiky pre hospodársku politiku ako gestorský výbor k návrhu zákona podáva Národnej rade Slovenskej republiky túto spoločnú správu výborov. Národná rada Slovenskej republiky svojím uznesením č. 730 zo 7. februára 2008 pridelila vládny návrh zákona na prerokovanie v druhom čítaní vo výboroch do 19. marca 2008 a v gestorskom výbore do 20. marca 2008: ústavnoprávnemu výboru, výboru pre financie, rozpočet a menu, výboru pre hospodársku politiku a výboru pre verejnú správu a regionálny rozvoj. Konštatujem, že poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona v zmysle § 75 ods. 2 rokovacieho poriadku. Vládny návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe, o zmene a doplnení niektorých zákonov v znení neskorších predpisov, odporúčali Národnej rade Slovenskej republiky schváliť: ústavnoprávny výbor svojím uznesením č. 346 z 18. marca 2008, ďalej výbor pre financie, rozpočet a menu svojím uznesením č. 278 z 19. marca 2008, výbor pre hospodársku politiku svojím uznesením č. 296 z 18. marca 2008 a výbor pre verejnú správu a regionálny rozvoj uznesením č. 158 z 18. marca 2008. Z uznesení výborov Národnej rady Slovenskej republiky pod bodom III tejto správy vyplývajú tieto pozmeňujúce návrhy a tieto pozmeňujúce a doplňujúce návrhy. Keďže sú len dva, dovolím si ich prečítať. 1. V článku 1 v bode 4 v § 27 ods. 2 sa slová, citujem, „na účely získania odbornej spôsobilosti“, nahrádzajú slovami, citujem, „na účely získania spôsobilosti“. Odôvodnenie. Bezúhonnosť nie je spôsobilosťou odbornou, ale trestnoprávnou, pretože odbornú spôsobilosť upravuje platný § 30 a nasledujúce. 2. Pozmeňujúci návrh sa týka zohľadnenia nevyhnutných lehôt v legislatívnom procese, teda zmeny účinnosti, kde slová „1. mája“ sa nahrádzajú slovami „1. júna“. Obidva odporúča gestorský výbor schváliť. Gestorský výbor na základe stanovísk ostatných výborov k vládnemu návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov vyjadrených v ich uzneseniach uvedených pod bodom 3 tejto správy a ktoré som uviedol, ako aj stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 rokovacieho poriadku odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov, tlač 518, schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady o prerokovaní tohto vládneho návrhu zákona bola schválená uznesením č. 307 z 26. marca 2008. Súčasne výbor ma poveril ako spravodajcu výborov predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku. Pán predsedajúci, skončil som, môžete otvoriť rozpravu.
Žiga, Peter, podpredseda NR SR (2024-06-19):
S reakciou na faktické poznámky pán poslanec Galko.
A. Belousovová, podpredsedníčka NR SR: (2008-04-09):
Dávam teraz slovo spoločnému spravodajcovi predsedovi zahraničného výboru poslancovi Borisovi Zalovi a prosím ho, aby podal správu o výsledku prerokovania materiálu, ktorý sa týka Zamerania zahraničnej politiky Slovenskej republiky na rok 2008. Nech sa páči, máte slovo.
Hrnčiar, Andrej, podpredseda NR SR (2017-03-29):
Poprosím vás, upokojte sa, páni poslanci!
Osuský, Peter, poslanec NR SR (2014-02-07):
Ďakujem všetkým kolegom a kolegovi Mikloškovi. No, neviem si to celkom presne predstaviť a zadať to na krk neborákom predkladateľom, je dosť ťažké jarmo, ale v civilizovanejšom svete, menej eurosocialistickom, existuje niečo ako združenie bývalých chovancov, „alumni“. Je celkom evidentné, že oni síce tí „lumnai“ neplatia svojmu obľúbenému profesorovi kreatívneho písania alebo teoretickej fyziky, ale platia univerzite, o ktorej majú pocit, že vďaka pedagogickému zboru, ktorý ich formoval, sa dopracovali do toho miesta v spoločnosti a či už je to miesto oskarového scenáristu, alebo vlka z Wallstreetu, každopádne tí ľudia to vyjadrujú v podobe podpore svojej univerzity. Mohlo by to takto fungovať i u nás, myslím si, že na Univerzite Komenského, ktorá má 13 fakúlt, má istú náznakovú skúsenosť s hodnotením a prispievaním svojej fakulte, ktorá ich doviedla k ich miestam, vlastne celkom očakávateľne jedna jediná fakulta. Je to Fakulta manažmentu Univerzity Komenského, kde pri výročí založenia fakulty na pódium prišli ľudia, ktorí cez ňu prešli a boli to teda v zásade ľudia z rangu generálnych riaditeľov a veľmi dôležitých ústredných osobností tej či onej inštitúcie a samozrejme títo, už napáchnutí amerikanizmom, povedal by som, podporujú tu i tam svoju univerzitu. Bolo by dobré, keby sme toto, zhodou okolností, na rozdiel od iných vecí, ktoré tak možno nestáli za preberanie, skúsili prevziať z civilizovaného sveta.
Paška, Pavol, predseda NR SR (2012-09-20):
(Hlasovanie.) 142 prítomných, 64 za, 78 proti. Tento návrh sme neschválili.
Glváč, Martin, podpredseda NR SR (2017-10-19):
Ďakujem. Pán poslanec chce položiť doplňujúcu otázku? Nie je tomu tak. Uplynul aj čas na otázky adresované premiérovi a pokračujeme odpoveďami členov vlády na otázky poslancov podľa vyžadovaného poradia. Prvá otázka je od poslanca Martina Klusa na ministra zahraničných vecí a európskych záležitostí Miroslava Lajčáka a znie: „Vážený pán minister, aká je pozícia Slovenskej republiky v súvislosti so súčasnou problematikou iránskej jadrovej dohody vzhľadom na komplikované pozície medzi Európskou úniou a Spojenými štátmi americkými.“ Nech sa páči, pán minister.
Blaha, Ľuboš, podpredseda NR SR (2023-12-13):
Pán poslanec Igor Matovič.
Vašečka, Richard, poslanec NR SR (2012-12-13):
Ďakujem veľmi pekne. Ja by som využil prítomnosť pána ministra a zopakoval otázku, ktorú som položil na hodine otázok, ale neprišlo na mňa, aj keď už veľa nechýbalo a budem sa tomu ďalej venovať aj vo vystúpení. Týka sa programového vyhlásenia vlády, kde sa hovorí o tom, že bude vláda, a teda špeciálne minister školstva systémovo riešiť zlepšenie odmeňovania pedagogických odborných a nepedagogických zamestnancov podľa ich kvality. Ja by som sa chcel opýtať, pán minister, že ten systém, že kde je a ako sa rodí? Teda dúfam, že sa už rodí, keď ste sa zaviazali k tomu. A aké sú tie kritériá kvality, na základe ktorých to nebude musieť zostať ani v rukách ministra, ani v rukách nejakého úradníka alebo samosprávy, ale bude to niečo, čo bude proste fungovať spoľahlivo? Ďakujem.
Habánik, Jozef, poslanec NR SR (2023-03-21):
Ďakujem pekne. Úprava podmienok pri predčasnom splatení pôžičiek medzi jednotlivými kategóriami, ktoré sú oprávnené čerpať pôžičky z tohto fondu, to znamená pedagógovia a študenti, je určite rozumný krok a, ale bude treba v rámci potom druhého čítania určite dopracovať tú otázku, ktorú vyslovil šéf tohto fondu, pretože naozaj fond si musí zabezpečiť aj nejaké príjmy, aby mohol poskytovať pôžičky ďalej, ale teda aj na svoju činnosť a správu. Preto my teraz podporíme v prvom čítaní predmetnú novelu zákona a keď sa upraví podľa pripomienok fondu, tak potom môžme sa o tom rozprávať aj ďalej. Ďakujem.
Nicholsonová Lucia, podpredsedníčka NR SR (2016-05-24):
Chcete o tom hlasovať, alebo je všeobecný súhlas v sále? Všeobecný súhlas? Hlasovať? Tak budeme hlasovať. Dobre, akceptujeme procedurálny návrh pána poslanca, vzal návrh späť. Ďakujem pekne. Páni poslanci, panie poslankyne, pristúpime k hlasovaniu o bode 46 programu, je to prvé čítanie o návrhu skupiny poslancov na vydanie zákona ktorým sa mení a dopĺňa zákon č. 171/2005 Z. z. o hazardných hrách, tlač 95. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Igorovi Matovičovi, aby hlasovanie uviedol. Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 95.)
A. Korba, poslanec: (2008-10-30):
Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Všetky výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade Slovenskej republiky schváliť s pripomienkami tak, ako sú uvedené v časti IV spoločnej správy spolu s návrhmi gestorského výboru. Gestorský výbor odporúča hlasovať o bodoch 1 až 5, 7, 8, 10, 14 až 26, 28 až 38 spoločnej správy spoločne s návrhom gestorského výboru uvedené body schváliť. O bodoch spoločnej správy č. 6, 9, 11, 12, 13 a 27 hlasovať osobitne s návrhom gestorského výboru tieto body neschváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/2006 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o nakladaní s odpadom z ťažobného priemyslu a o zmene a doplnení niektorých zákonov schváliť v znení schválených pozmeňujúcich a doplňujúcich návrhov uvedených v tejto správe a prednesených v rozprave. Spoločná správa výborov Národnej rady Slovenskej republiky o prerokovaní vládneho návrhu zákona o nakladaní s odpadom z ťažobného priemyslu a o zmene a doplnení niektorých zákonov vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 316 z 20. októbra 2008. V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, skončil som, otvorte, prosím, rozpravu.
Čepák, Rastislav, poslanec NR SR (2014-01-28):
Ďakujem, pán predseda. V rozprave vystúpili dvaja páni poslanci, jedna pani poslankyňa. Nepodali žiaden pozmeňujúci ani procedurálny návrh, preto, pán predseda, prosím, dajte hlasovať o predloženom návrhu uznesenia.
Pellegrini, Peter, podpredseda NR SR (2020-09-17):
Pán poslanec Pčolinský.
I. Štefanec, poslanec: (2009-10-27):
Nariadenie vlády Slovenskej republiky č. 1400 z roku 2009, ktoré stanovilo podrobnosti o typovom schvaľovaní motorových vozidiel a ich pripojených vozidiel, systémov, komponentov a samostatných technických jednotiek určených pre tieto vozidla, určilo nové podmienky, kedy je možné a kedy nie je možné daň z pridanej hodnoty uplatňovať ako odpočet. Systém sa však iba viac zneprehľadnil a skomplikoval. Vytvorili sa nové kategórie automobilov, pri ktorých je možné uplatňovať odpočet DPH bez zabudovania deliacej mreže, a druhá kategórie, kde to možné nie je. Navrhovaná zmena zákona je systémová a zavádza možnosť odpočtu dane z pridanej hodnoty pri všetkých automobiloch rovnako ako pri iných tovaroch používaných podnikateľskými subjektmi za účelom svojho podnikania. Dovolím si upriamiť vašu pozornosť aj na skutočnosť, že takúto zmenu urobili aj v susednej Českej republike. A považujem ju za systémovejšiu ako napr. tak spomínané tohto roku šrotovné, ktoré umožnilo kúpiť auto len niektorým. Boli naň limitované prostriedky. Keď zavedieme odpočet DPH na všetky automobily pre platcov DPH, tak považujem to za systémovejšiu zmenu a zavedenie rovnakých pravidiel pre všetkých. Je tu ozaj na trhu neporiadok a potrebujeme systém sprehľadniť. Navrhujem, aby tento zákona nadobudol účinnosť od 1. januára 2010. Dámy a páni, dovoľujem si váš požiadať o podporu tohto návrhu. Ďakujem.
Zajac, Pavol, poslanec NR SR (2015-12-01):
Ďakujem veľmi pekne. Naozaj, pán predseda, mne išlo o dodržiavanie rokovacieho poriadku. A naozaj keď tu nie je nikto z navrhovateľov, tak asi dosť ťažko sa dá diskutovať, lebo od vládnych poslancov teda neočakávam, že budú vysvetľovať to, čo je predložené, takže nádejam sa, že pán minister tu zastupuje vládu, takže vystúpi v rozprave , tak ako je jeho zvykom, a niektoré otázky, ktoré tu kladú hlavne opoziční poslanci, budú ním zodpovedané. (Prerušenie vystúpenia predsedajúcim.)
Madej, Róbert, poslanec NR SR (2013-09-04):
Ďakujem veľmi pekne. Ďalej, prosím, dajte hlasovať spoločne o bodoch 3, 8 a 12 s odporúčaním gestorského výboru neschváliť.
Glváč, Martin, podpredseda NR SR (2018-06-20):
S faktickými poznámkami piati poslanci. Končím možnosť prihlásiť sa. Pán poslanec Mazurek, nech sa páči.
Jílek, Rastislav, poslanec NR SR (2021-06-17):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 13. septembra 2021 a v gestorskom výbore do 14. septembra 2021.
Bugár Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 140 poslancov, za návrh hlasovalo 90, proti 20, zdržalo sa 30 poslancov. Sme v treťom čítaní . Otváram rozpravu v rámci tretieho čítania. Pýtam sa, či sa hlási niekto do rozpravy. Nie je tomu tak. Vyhlasujem rozpravu za skončenú.
Žiga, Peter, podpredseda NR SR (2024-06-19):
Pán poslanec Prostredník.
Danko, Andrej, predseda NR SR (2016-12-06):
Ďakujem, pán poslanec. Žiadna faktická poznámka. Poprosím, pán poslanec Jozef Viskupič.
Martvoň, Anton, poslanec NR SR (2015-06-16):
Ďakujem pekne. Pán poslanec Brocka, ja som si vypočul vaše vystúpenie a trochu som z niektorých vecí prekvapený, že ste si to dovolili to tvrdiť, keď ja som vás bral ako odborníka v oblasti sociálneho poistenia. Po prvé, tvrdili ste, že ide z našej strany o balamutenie, že peniaze v podstate z II. piliera sa použijú na sociálne balíčky. No, skúste si, pán Brocka, uvedomiť, že Sociálna poisťovňa je verejnoprávna inštitúcia, ktorej príjmy sa nemôžu len tak použiť, na čo si zmyslíme. Jednoducho vec je tá, že peniaze, ktoré sa presunú z II. piliera do Sociálnej poisťovne, skončia v rámci I. piliera a je jasne určené v rámci pravidiel hospodárenia Sociálnej poisťovne, ako sa s takýmito prostriedkami môže nakladať a hlavne, že musia zostať v rovine teda I. piliera ako takého. To, čo ste tu hovorili, že štátny bankrot a že tieto naše balíčky alebo aj tento presun týchto peňazí z II. piliera, proste, že to vedie celé Slovensko, ste to tak zovšeobecnili, do štátneho bankrotu, no znova, je to úsmevné počuť, keď máme vyjadrenia expertov z Európskej únie ale aj našich finančných, kde každý jasne tvrdí, že Slovensko má aj výborný rozpočet, požičiame si, požičiavame si na svetových trhoch za najnižšie úroky doteraz v histórii a zároveň aj ekonomika rastie. Čiže to, čo ste tu uviedli, pán poslanec, je iba strašenie z vašej strany a podľa môjho názoru je to možno aj taká trošku závisť z vašej strany, že vláda, v ktorej bolo KDH, neprišla s takým nápadom, ako je zavedenie minimálneho dôchodku, ktorý pomôže stovkám tisíc občanom na Slovensku.
Pellegrini, Peter, predseda NR SR (2024-01-08):
Pani poslankyňa Kolíková.
Bublavý, Dušan, poslanec NR SR (2014-05-29):
Pán predseda, dajte hlasovať o štvrtom pozmeňujúcom a doplňujúcom návrhu Miroslava Kadúca, opäť sú to prednostné hlasy z tri na jedna. Proti.
J. Čech, poslanec: (2009-04-29):
Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanoviská. Ústavnoprávny výbor Národnej rady Slovenskej republiky uznesením č. 602  z 1. apríla 2009 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor  Národnej rady Slovenskej republiky pre pôdohospodárstvo, životné prostredie a ochranu prírody uznesením č. 377 zo dňa  30. marca 2009 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Z uznesení výborov Národnej rady, ktoré prerokovali tento vládny návrh zákona, vyplývajú určité doplňujúce návrhy a pozmeňujúce návrhy. Tieto máte uvedené v časti IV tejto spoločnej správy. Gestorský výbor odporúča o týchto bodoch hlasovať nasledovne: o bodoch spoločnej správy 1 až 25 spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov v znení zákona č. 364/2004 Z. z. a o zmene a doplnení zákona č. 136/2000 Z. z. o hnojivách v znení neskorších predpisov (tlač 895), schváliť v znení schválených pozmeňujúcich a doplňujúcich návrhov uvedených v tejto správe a prednesených v rozprave. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov v znení zákona č. 364/2004 Z. z. a o zmene a doplnení zákona č. 136/2000 Z. z. o hnojivách v znení neskorších predpisov (tlač 895), vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné  prostredie a ochranu prírody č. 395  zo dňa  14. apríla 2009. V citovanom uznesení výboru poveril výbor mňa ako spoločného spravodajcu predložiť Národnej rade Slovenskej republiky spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, skončil som. Prosím, otvorte rozpravu.
V. Novotný, poslanec: (2007-11-27):
A čo sa týka pozmeňujúceho návrhu pána poslanca Valockého, musím si ho, samozrejme, preštudovať, lebo treba sa pozrieť aj do pôvodného znenia zákona, narýchlo neviem zareagovať. Chcem len povedať, že k tomuto zjednodušujúcemu zákonu, ktorý mal zjednodušiť ročné zúčtovanie poistného, bolo podaných 33 pozmeňujúcich návrhov. Drvivá väčšina z nich sú legislatívnotechnické úpravy zle napísaného zákonu. A teraz, pán poslanec Valocký, ešte musíš podať ďalšie pozmeňujúceho návrhy. Ja ti to nezávidím, toto je nezávideniahodná práca, ktorú robíš. Ale chcem to povedať len preto, lebo tým podčiarkujem svoj návrh, aby sme vrátili predkladateľovi na dopracovanie, pretože táto novela je legislatívne zle pripravená. Ďakujem pekne.
Mikuš, Jozef, poslanec NR SR (2015-06-19):
Ďakujem pekne. Vážená pani predsedajúca, vážené kolegyne, kolegovia, Výbor Národnej rady Slovenskej republiky pre hospodárske záležitosti ma svojím uznesením číslo 443 určil za spravodajcu k návrhu poslanca Národnej rady Slovenskej republiky Gábora Gála na vydanie zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorý máme pod tlačou 1592. V súlade s § 73 odseku 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je stanovisko Ministerstva financií Slovenskej republiky a zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona v druhom čítaní prerokoval Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti, ktorý navrhujem aj za gestorský výbor. Pani predsedajúca, prosím, otvorte rozpravu.
Pčolinský, Peter, podpredseda NR SR (2023-02-08):
Ďakujem. Na vaše vystúpenie päť faktických poznámok. Uzatváram možnosť prihlásiť sa. S prvou faktickou pani poslankyňa Drábiková.
Goga, Pavol, poslanec NR SR (2018-10-23):
Ďakujem, pán podpredseda. V rozprave nevystúpili žiadni poslanci. Prosím, dajte hlasovať o tom, že Národná rada Slovenskej republiky sa rozhodla prerokovať uvedený návrh zákona v druhom čítaní.
Raši, Richard, podpredseda vlády SR pre investície a informatizáciu (2019-10-24):
Určite by som rád. Čiže najprv by som teda zdôraznil, že s odpoveďou pána predsedu vlády sa plne stotožňujem. Tie prieťahy ste asi sa spýtali dobre, lebo keby ste počúvali s porozumením odpoveď, ktorá bola pripravená, tak by ste počuli, že ľudia, ktorí spôsobujú prieťahy a ktorí využívajú možnosti rozličných námietok, ktoré sú v procese verejného obstarávania možné a ktoré v novom zákone, verím, že eliminuje, sú tí ľudia, mnohokrát ktorí s vami chodia na tlačové konferencie. Čiže kto je za to zodpovedný? Po druhé, tunel, ktorého stavba sa musela zastaviť. Tak zrejme ju nezastavila vláda, ale neschopnosť realizátora stavby, ktorý ju mal robiť. A po tretie, a tým už budem končiť, lebo chcem nechať priestor aj iným kolegom poslancom. Áno, možno raz, keď sa bude hodnotiť výstavba diaľnic, a neberte to osobne, berte to ako môj názor a verím, že aj názor mnohých ľudí z Kysúc, sa zistí, že naozaj to obdobie, keď ste boli splnomocnencom, bolo asi tým obdobím, keď sa naozaj nič neurobilo a možno to bude zhodnotené ako obdobie, ktoré najviac zbrzdilo celú výstavbu týchto diaľničných úsekov. Ďakujem pekne za pozornosť.
Kučerová, Viera, poslankyňa NR SR (2012-07-26):
Ďakujem, postačuje odpoveď, ďakujem.
V. Novotný, poslanec: (2006-02-07):
Druhá vec je, čo sa týka vystúpenia pána poslanca Muňka, ja som nerozprával o žiadnych tendroch ani o manipulovaní, ani o korupcii, ja som hovoril o poslaneckom prieskume týkajúcom sa záchrannej zdravotnej služby a výberového konania, ktorý na to prebehol. Chcem však povedať pánovi poslancovi, je mi ľúto, že odišiel, že zas neuveriteľne táral, keď rozprával o akejsi nemocnici, ktorú som sprivatizoval či vlastnil, či v tendri získal. Nikdy som žiadnu nemocnicu v tendri nezískal ani nesprivatizoval, a keď sa takéto náznaky budú opakovať ďalej, podám naňho trestné oznámenie, aj keď si uvedomujem, že tentoraz tento výrok povedal tu v snemovni. Na druhej strane mi však nedá skonštatovať, že aj pán predseda Fico si minule v relácii Sito, čo už bolo mimo tejto snemovne, pomýlil privatizáciu a rozpredaj štátneho majetku s neziskovou organizáciou, čo už teda od docenta práva je pre mňa naozaj veľké prekvapenie. Ďakujem pekne.
Hufková, Eva, poslankyňa NR SR (2014-10-22):
Pán predseda, dajte, prosím, hlasovať o vládnom návrhu zákona ako o celku.
Poliačik, Martin, poslanec NR SR (2011-06-17):
Ďakujem, pán predseda. Mám tú česť informovať o výsledku tajného hlasovania o návrhu na voľbu kandidáta na vymenovanie za generálneho prokurátora Slovenskej republiky, ktoré sa konalo 17. júna 2011. Na tajné hlasovanie o návrhu na voľbu kandidáta na vymenovanie za generálneho prokurátora Slovenskej republiky bolo vydaných a poslanci si osobne prevzali 80 hlasovacích lístkov, teda na voľbe bolo prítomných 80 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na vymenovanie za generálneho prokurátora Slovenskej republiky všetci poslanci odovzdali hlasovacie lístky. Z 80 odovzdaných hlasovacích lístkov bolo 0 neplatných a 80 platných. Podľa platných hlasovacích lístkov overovatelia zistili, že za kandidáta Jozefa Čentéša hlasovalo za 79 poslancov (potlesk), proti 0 poslancov a zdržal sa hlasovania 1 poslanec. Na schválenie návrhu na voľbu kandidáta na vymenovanie za generálneho prokurátora Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní bol Jozef Čentéš zvolený za kandidáta na vymenovanie za generálneho prokurátora Slovenskej republiky. Žiadny z overovateľov nevzniesol námietku k priebehu voľby. Týmto som splnil svoju povinnosť, na ktorú som bol poverený, a oznámil som výsledok Národnej rade Slovenskej republiky. Ďakujem. (Potlesk.)
Šimko, Jozef, poslanec NR SR (2023-03-23):
Ďakujem pekne. Vážený pán minister, však my sme už o tejto situácii hovorili. Ale čo teraz ste mi tu prečítali, tak dovolím si povedať, že v rámci celej Slovenskej republiky to máme ako cirkus Humberto. Však tie výberové konania, to je strašné. A doplácajú na to občania, ktorí žijú na Gemeri Malohonte. Pane Bože, však nám pani ministerka sľubovala, že tam bude 420 pracovných príležitostí. Ľudia sa tešili. A teraz nevieme, nedokáže Slovenská republika urobiť jednu verejnú obchodnú súťaž. Kto to bude vlastne akože túto stavbu vykonávať. No je to smutné, ale, bohužiaľ, je to tak. Pán minister, mám ešte nejaký čas. Viete veľmi dobre, však poznáte Rimavskú Sobotu, neraz sme sa tam stretli. Skutočne viete, aká je tam situácia – obrovská vysoká miera nezamestnanosti. Vedieme ten neslávny rebríček, čo sa týka situácie na úseku medze nezamestnanosti. Preboha, a takéto cirkusy sa robia. Však to je strašné! Treba skutočne zmeniť nejak ten zákon, lebo takto sa nedopracujeme k ničomu. Ďakujem pekne.
Zemanová, Anna, poslankyňa NR SR (2021-01-29):
Ďakujem pekne za slovo. Predkladám veľmi krátku novelu zákona o verejnom obstarávaní, ktorá, s tým, že vlastne veľká novela sa ešte len pripravuje a bude platiť neskôr, tak táto novela zákona, ktorá, ktorej cieľom je upraviť v niektorej, v jednej oblasti súčasné pravidlá na úroveň smernice z Európskej únie. Súčasná slovenská právna úprava je v niektorých aspektoch prísnejšia a to aj v oblastiach postupov subjektov, ktorých zákazky sú spolufinancované z viac ako 50 % verejným obstarávateľom alebo obstarávateľom. V súčasnosti tieto subjekty musia zabezpečiť obstaranie služieb v oblasti výskumu a vývoja prísnejšími postupmi podľa zákona o verejnom obstarávaní. Cieľom novely je odstránenie národného goldplatingu a zosúladenie národnej úpravy s európskou v oblasti služieb zameraných na výskum a vývoj. Úprava má veľký potenciál zjednodušiť najmä implementáciu projektov a zabezpečiť efektívne a včasné využitie finančných prostriedkov poskytnutých Slovenskej republike z európskych štrukturálnych a investičných fondov na podporu inovácií, rozvojov regiónov a znižovanie regionálnych rozdielov. Osobitne je takéto zosúladenie vhodné najmä v prípade podpory výskumno-vývojových projektov, ktoré boli vyhodnotené ako vysoko kvalitné v rámci komunitárnych nástrojov podpory Európskej únie. Návrh zákona je v súlade s Ústavou Slovenskej republiky, zákonmi aj nálezmi Ústavného súdu. Takže toľko na úvod. Keby boli otázky v rozprave, som pripravená. Ďakujem pekne.
Šimečka, Michal, podpredseda NR SR (2023-11-16):
Ďakujem veľmi pekne. Budeme pokračovať v rozprave a vystúpi pán poslanec Dej.
Grendel, Gábor, podpredseda NR SR (2021-09-28):
Pani poslankyňa Andrejuvová.
Hlina, Alojz, poslanec NR SR (2015-04-24):
Ďakujem veľmi pekne. Pán predseda, existuje taký žalm, že „nevidel som spravodlivého opusteného a jeho deti žobrať o chlieb“... (Reakcia z pléna.) Však ho idem položiť, moment. No. Upozornili ste kolegu, že konzumuje jedlo. Ja som videl, že pozeráte tým smerom, z úcty k jeho veku nebudem ho menovať, ale jeden z najaktívnejších rečníkov-čítačov pil z dvojlitrovej plastovej fľašky v pléne, čo sa mi tiež, teda poviem pravdu, nehodí. Dobre? Tak, naozaj, keď spravodlivo, tak ku každému pristupujte, prosím vás, napriek úcte aj k veku, aj ku všetkému, naozaj sa to nehodí piť z dvojlitrovej plastovej fľašky v pléne. Ďakujem.
Sulík, Richard, poslanec NR SR (2013-10-17):
Ďakujem pekne za slovo, pán predsedajúci. No, chcel by som oceniť túto aktivitu ministerstva financií. Je to krok správnym smerom a toto je to, čo my v strane Sloboda a Solidarita rozumieme pod zlepšovaním podnikateľského prostredia. Za posledných dvadsať rokov úradníci navymýšľali neskutočné množstvo pravidiel, veľa z nich je doslova zbytočných, niektoré úplne hlúpe, niektoré nám zostali zo socializmu, ako napríklad zákon o cenách. Čo ma však ale mrzí, pán minister, je, že napriek tomu, že mi vravíte, že ste si to nevymysleli, no tak áno, je pravda, že vy ste si tie hranice nevycucali úplne z prsta, ale zobrali ste nejaké existujúce hranice, ktoré s týmto nijak nesúvisia, nijak. Tam nie je vôbec žiaden súvis. A možno ste mohli zobrať iné nesúvisiace hranice napríklad, ktoré sú povedzme raz tak vyššie a týkajú sa povinnosti viesť podrobnejší audit. Tie sú raz tak vyššie. Boli by ste ulahodili ešte viacej firmám. No ale narážame na to, že na čo nám vlastne je zákon o cenách? Prečo štát chce tu? Veď cenotvorba to je výsledok dopytu, ponuky. A možno v prípade regulovaných cien, nech si teda štát do toho vstupuje ustanoveniami a povinnosťami pre podnikateľov typu, že x rokov to musia uchovávať, tú, ten výpočet ceny, ale v trhovom hospodárstve, v akom teda žijeme, a dúfam, že toto nespochybňuje ani sociálna, socialistická či sociálnodemokratická strana, tak v trhovom hospodárstve vzniká cena dopytom a ponukou. Keď teda za nejaký zriedkavý produkt predávajúci povie, ja chcem za to milión, tak je úplne jedno, že či výroba toho produktu stála euro alebo 10 000 alebo milión. Skrátka, dopyt a ponuka. A do tohto, keď vstupuje štát, že má, že podnikateľ teraz má uložiť a uchovať výpočet tej ceny, tak je to nezmyselné pravidlo. Ja som teda v mojej bývalej firme Fax Copy toto zažil (Vyslovené s pobavením.), uložiť, ukladať, uchovávať kalkuláciu cien, aj keď to, samozrejme, nikto v živote to nedošiel kontrolovať. Preto teda na záver ako ja vítam, že ste sa vybrali týmto správnym smerom, a mrzí ma to ako, že ste nešli ešte ďalej. Tak ale na druhej strane dávate nám priestor to vylepšiť najbližšie, keď odovzdáte kľúče od miešačky. Ďakujem veľmi pekne.
M. Sabolová, poslankyňa: (2004-12-02):
Som milo-nemilo, zvláštne prekvapená takou nejakou strašnou ústretovosťou pána kolegu, bolo to také zvláštne vystúpenie z pozície opozičného poslanca, aj keď som ho mala možnosť včera počuť vo výbore, kde predkladal pozmeňujúce návrhy. Tu chcem povedať, že vlastne pán poslanec bol predkladateľ transformovania poskytovateľov na neziskové organizácie, o čom sme tu už hovorili pri prerokúvaní zákona, prekvapuje ma, že toto nebolo v zákone uvedené z rezortu. Chcem zároveň vyjadriť takú trošku možno nespokojnosť, ale na druhej strane aj vieru, že sa tie veci upravia a to je samostatná prax pre niektoré profesie. A zároveň možno to, že pán kolega Novotný bol schopný vo výbore akceptovať môj tretí návrh, kde odborný zástupca, ktorý zjavne vypadol zo zákona pri prerokovaní napriek tomu, že som na to upozorňovala už pri druhom čítaní, sa tam konečne dostáva a upravujeme zákon. Ale bolo by dobré sa ešte možno vyjadriť, čo hovoril aj pán poslanec Džupa k tým exekúciám. Určite nie je v parlamente nikto, kto by nepodporil ochranu pred exekúciami zdravotníckych zariadení, VÚC a obcí. Ale chcem sa opýtať, či je dostatok zdrojov na to, aby sme to boli schopní aj ekonomicky zvládnuť, všetky tie problémy pri oddlžovaniach a pri tých veciach, ktoré vyplynú možno z toho nabaľovania dlhov v tých nemocniciach. Ďakujem.
Sulík, Richard, predseda NR SR (2010-12-15):
Ďakujem. Chce sa vyjadriť k rozprave spravodajkyňa? Nie. Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Radoslava Procházku, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a o zmene a doplnení niektorých zákonov . Návrh zákona je pod tlačou 159, návrh na jeho pridelenie na prerokovanie výborom je v rozhodnutí č. 148. Predtým, ako dám slovo navrhovateľovi, podpredsedovi Národnej rady Pavlovi Hrušovskému, pýtam sa, či je prítomný pán poslanec Július Stanko.
P. Hrušovský, predseda NR SR: (2004-10-28):
(Hlasovanie.) 140 prítomných, 140 za návrh. Schválili sme návrh pani poslankyne Laššákovej. Ďalší návrh.